Diari Oficial de la Generalitat Valenciana


Sumari del DOGV 9468, del 11-11-2022 (2022/10286)

RESOLUCIÓ de 7 de novembre de 2022, del director general de LABORA Servei Valencià d'Ocupació i Formació, per la qual es modifica la Resolució de 28 de juliol de 2022, del director general de LABORA Servei Valencià d'Ocupació i Formació, per la qual s'aprova la segona convocatòria per a la concessió de subvencions públiques amb càrrec a l'exercici pressupostari 2022, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10708


Data del document
:   07-11-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2022, del director general de LABORA Servei Valencià d'Ocupació i Formació, per la qual es modifica la Resolució de 28 de juliol de 2022, del director general de LABORA Servei Valencià d'Ocupació i Formació, per la qual s'aprova la segona convocatòria per a la concessió de subvencions públiques amb càrrec a l'exercici pressupostari 2022, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència. [2022/10185]  
En data 1 d'agost de 2022 es va publicar en el DOGV la Resolució de 28 de juliol de 2022, del director general de LABORA Servei Valencià d'Ocupació i Formació, per la qual s'aprova la segona convocatòria per a la concessió de subvencions públiques amb càrrec a l'exercici pressupostari 2022, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència.  
En el punt quinzé d'aquesta s'estableix que els cursos desenvolupats a l'empara de l'esmentada convocatòria s'iniciaran en el termini de 2 mesos des de la data de notificació de la resolució i en tot cas, abans del 31 de desembre de 2022.  
Considerant el termini establit en la convocatòria per a resoldre i notificar la concessió de les subvencions, a causa de la dificultat en què es trobaran les entitats per a poder iniciar les accions formatives en els terminis previstos, es considera oportú no establir com a data límit d'inici el dia 31 de desembre de l'exercici, tot això amb la finalitat de propiciar un correcte desenvolupament de les accions formatives, així com una adequada gestió dels fons públics.  
D'altra banda, s'ha advertit un error en l'apartat 13 del punt vint-i-cinqué, en la denominació de la Sindicatura de Comptes de la Generalitat.  
D'acord amb tot això, i fent ús de la facultat que confereix a aquesta Direcció General l'article 14.1.e) del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
Modificar el punt quinzé ?Termini d'inici i finalització de les accions formatives?, que queda redactat com segueix:  
?Els cursos hauran d'iniciar-se en el termini de 2 mesos des de la data de notificació de la resolució, llevat que per estar impartint formació les aules no es troben disponibles i en aquest cas aquest termini es comptarà a partir del moment en què finalitzen les referides accions formatives, data que haurà de ser comunicada al personal tècnic de formació i finalitzaran, amb caràcter general, abans del 30 de juny de 2023?.  
  
Corregir en l'apartat 13 del punt vint-i-cinqué ?Obligacions de les entitats beneficiàries- la denominació de ?Tribunal de Comptes de la Generalitat Valenciana- per ?Sindicatura de Comptes de la Generalitat?.  
  
La present resolució entrarà en vigor el dia de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que estime pertinent.  
  
València, 7 de novembre de 2022.- El director general de LABORA - Servei Valencià d'Ocupació i Formació: Enric Nomdedéu i Biosca.